#let V = (
  "HV": (
    ("","Tridnévno voskrésl jesí","Raspénšusja tí dolhoterpilíve Hóspodi, pokolebál jesí zémľu vsjú, vírnych že utverdív serdcá. Ťímže ťá vospivájem, i ľubóviju poklaňájemsja nepostižímij síľi tvojéj."),
    ("","","V lanítu zaušén býl jesí Spáse, i opleván, jadovítaho zaušíl jesí vrahá zlóbu, otjémľa padénije, jéže podját Adám, ukráden býv viďínija rádi."),
    ("","","Sólnce pomračísja, i zemľá vsjá trjasášesja, i kámenije raspadésja, jáko víďiša ťá, Spáse, na drévi povíšena neprávedno, i ostavľájušča choťínija."),
    ("","Tridnévno voskrésl jesí","Predstojášči u krestá inohdá vo vrémja raspjátija Ďíva, s ďívstvennikom učenikóm, i pláčušči vopijáše: uvý mňí, káko stráždeši Christé, vsích sýj bezstrástije?"),
    ("","","Začátije tvojé bezsímennoje, i roždestvó prečístoje pomyšľájušči, udivľájusja ziló: káko síce jáko zloďíj, bláhovolíl jesí umréti Spáse? prečístaja vzyváše."),
    ("","","Raspinájusja úbo na drévi, i prihvoždájusja jáko čelovík, i vo hróbi polahájusja jáko mértv, Máti čístaja Ďívo: jáko Bóh že, vo slávi páki voskrésnú tridnéven."),
    ("Krestobohoródičen","","Ľúdi bezzakónňijšyja, bez právdy prihvoždájuščja ťá na drévi, Ďíva, i čístaja Máti tvojá zrjášči, jákože Simeón prorečé, utróboju Spáse, ujazvľášesja."),
  ),
  "S": (
    ("","","Krest tvój Hóspodi, žízň i zastuplénije ľúdem tvojím jésť, i náň naďíjuščesja, tebé raspénšahosja plótiju, Bóha nášeho pojém, pomíluj nás."),
    ("","","Krest tvój Hóspodi, ráj otvérze ródu čelovíčeskomu, i ot istľínija izbávľšesja, tebé raspénšahosja plótiju Bóha nášeho pojém, pomíluj nás."),
    ("Múčeničen","","Stradávšiji tebé rádi Christé, mnóhija múki preterpíša, i soveršénnyja vosprijáša vincý na nebesích: da móľatsja o dušách nášich."),
    ("Krestobohoródičen","","Na drévi živót náš zrjášči vseneporóčnaja Bohoródice vísjašč, máterski rydájušči vopijáše: Sýne mój, i Bóže mój, spasí ľubóviju pojúščyja ťá."),
  ),
)

#let P = (
  "1": (
    ("","","Jáko po súchu pišešéstvovav Izráiľ, po bézdňi stopámi, honíteľa faraóna víďa potopľájema, Bóhu pobídnuju písň poím, vopijáše."),
    ("","","Vsjáko mojehó rydáju žitijá skvérnaho, i mnóžestva bezmírnych mí zól: čtó že ispovím tí čístaja? Nedoumíju i užasájusja: no pomozí mi Vladýčice."),
    ("","","Otkúdu načnú hlahólati lukávaja i ľútaja mojá padénija, strástnyj áz? Uvý mňí, čtó búdu próčeje? No Vladýčice, préžde koncá uščédri mjá."),
    ("","","Smértnyj úbo čás, i sudíšče strášnoje vsehdá pomyšľáju prečístaja, obýčajem že vsezlým preľščájusja ľúťi: no pomozí mi."),
    ("","","Blahích tlíteľ smotrjája mjá nýňi náha božéstvennych dobroďítelej, i daléče otstúpľša i otčuždéna ot Bóha, pohlotíti mjá ustremľájetsja: Vladýčice, predvarí."),
  ),
  "3": (
    ("","","Ňísť svját, jákože tý Hóspodi Bóže mój, voznesýj róh vírnych tvojích bláže, i utverdívyj nás na kámeni ispovídanija tvojehó."),
    ("","","Dúšu okaľách skvérno ot bezmírnych zól mojích strástnyj áz, Bohoródice Vladýčice: i kámo próčeje pojdú, otčájanijem vés oderžím?"),
    ("","","I jéže po óbrazu sebé okaľách blúdnaho, uvý mňí čístaja, vysokomúdrennoju vóleju: po podóbiju bo i ďílom, i slóvom, i pómyslom soďíjach bezmístnaja."),
    ("","","Ňísť ín v čelovícich, íže nepodóbnaja soďíjav, ni rodísja v míri, jákože áz, blahája, pomračén umóm: nébo kreščénije božéstvennoje oskverních."),
    ("","","Na konéc dostihóch zlých, presvjatája Ďívo, tý pomozí mi vskóri: Nébo i zemľá vopijút hórci, ot bezmístnych ďijánij nepodóbnych."),
  ),
  "4": (
    ("","","Christós mojá síla, Bóh i Hospóď, čestnája cérkov Bohoľípno pojét vzyvájušči, ot smýsla čísta o Hóspoďi prázdnujušči."),
    ("","","Ánheľstiji čínove, i vójinstva nebésnych síl tvojehó Sýna užasájutsja deržávy, čístaja: nýňi že áz otčájavsja, bezstrášijem oderžím jésm."),
    ("","","Udivísja vsjá zemľá i užasésja, zrjášči ľútaja, i zlája tvorjášču mí, i bezmístnaja: i tvojehó Sýna mnóhomu milosérdiju čudítsja."),
    ("","","Cérkov oskverních zľí ťilésnuju, i cérkov Hospódňu, v ňúže čelovícy trepéščušče vchóďat: áz že blúdnyj bez studá vchoždú, uvý mňí!"),
    ("","","Ne javí Vladýčice, ne javí stránna mjá ustránšasja króva Sýna tvojehó, vsjáko nedostójnaho: no omýj mené ot skvérny prehrišénij mojích."),
  ),
  "5": (
    ("","","Bóžijim svítom tvojím bláže, útreňujuščich tí dúšy ľubóviju ozarí moľúsja, ťá víďiti Slóve Bóžij, ístinnaho Bóha, ot mráka hrichóvnaho vzyvájušča."),
    ("","","Božéstvennym sijánijem tvojím blahája, iscilí dušévnyja mojá strásti, jáže mí tlíteľ vséja, i izbávi mjá sehó pľinénija hórkaho: smijétsja bo zrjá mené bez zastuplénija."),
    ("","","Adám prestupí úbo zápoviď jedínu Sýna tvojehó Ďívo, i vo izhnánije vpadé: káko že rydáju prehrišénij mojích bézdnu, áz prestúpnyj, i otstúpnik jehó?"),
    ("","","Ubíjca úbo jávľsja drévle, i bratoubíjca Káin, Bohom prokľát býsť: čtó že sotvorjú áz vsedérzyj, dúšu úbo ubív nýňi, i ne styždúsja?"),
    ("","","Isávu porevnovách ľútomu, črevoobjadénijem, i sýtostiju vés. Dúšu oskverních pijánstvom, i laskosérdstvom žitijé mojé, i któ mené ne pláčet strástnaho? uvý mňí!"),
  ),
  "6": (
    ("","","Žitéjskoje móre vozdvizájemoje zrjá napástej búreju, k tíchomu pristánišču tvojemú priték, vopijú ti: vozvedí ot tlí živót mój, mnohomílostive."),
    ("","","Žitijé mojé blúdno, dušá mojá skvernáva, i živót vés okajánen, ťílo že mojé vsé vo zlých ľúťi okaľách. Ťímže potščísja Ďívo, pomoščí mi."),
    ("","","Konéc predstá, i ne terpľú blahája, sóvisť obličájet mjá: predstoját vo mí ďijánija lukávaja, i žitijá blúdnoje: i sudíšča užasájusja Sýna tvojehó, čístaja."),
    ("","","Plóti mojejá razžžénije, riká óhnennaja strášna i neuhasíma ždét voístinnu, i čérv neusypájaj: no uhasí mi sijá molítvami tvojími, prečístaja."),
    ("","","Nýňi trépetom oderžím jésm blahája, i užasájusja lukávaho lovlénija. Préžde bo koncá chóščet mjá tlíteľ ubíti, deržjá mja jáko pľinéna vsehó, i náha dobroďítelej."),
  ),
  "S": (
    ("","","Upovánije i sťiná, i pristánišče ľúdem tvojím Ďívo, iz nejáže rodísja bezstrástno Spás vsjáčeskich, i spasé upovájuščyja na ťá, jákože pláčasja tvojehó Sýna pri kresťí, tohó i nýňi molí izbáviti ot tlí vsjá pojúščyja ťá."),
  ),
  "7": (
    ("","","Rosodáteľnu úbo péšč soďíla ánhel, prepodóbnym otrokóm, chaldéi že opaľájuščeje veľínije Bóžije, mučíteľa uviščá vopíti: blahoslovén jesí Bóže otéc nášich."),
    ("","","Sédm sedmíceju plámeň razžžé mi strasťmí lukávyj, i ľuboďijáňmi sérdce mojé vsehdá umerščvľájet: ťímže tókami mojích sléz uhasí jehó, Máti Bóžija, i spasí mja."),
    ("","","Okaľájema tínoju prehrišénij mojích, ne otríni mené, Vladýčice blahája: íbo zrjá mja vo otčájaniji súšča, smijétsja prelukávyj vráh: no samá tvojéju deržávnoju rukóju vozstávi."),
    ("","","Strášnoje úbo sudíšče, strástnaja dušé mojá i nečúvstvennaja, i mučénije že nekončájemoje i hróznoje: no obáče nýňi pripadí k Máteri Sudijí tvojehó i Bóha, ne otčájsja samá"),
    ("","","Omračíchsja strástnyj mnóžestvom bezmírnych zól, i oskverních dúšu i ťílo že i úm: ťímže prečístaja, svítom tvojích sijánij, k bezstrástiju sládosti skóro vvedí mja."),
  ),
  "8": (
    ("","","Iz plámene prepodóbnym rósu istočíl jesí, i právednaho žértvu vodóju popalíl jesí: vsjá bo tvoríši Christé, tókmo jéže choťíti. Ťá prevoznósim vo vsjá víki."),
    ("","","Jáže ot Tróicy jedínaho Bóha róždšaja, i na rukú nosívšaja, Ďívo Máti, uhasí strastéj ohnepáľnuju péšč, i sléznymi tóki omýj dúšu mojú."),
    ("","","Prichóda smértnaho užasájusja prečístaja, i sudá ónaho vés nýňi ubojáchsja, ďíja že zlája, nikákože styždúsja: uščédri mjá préžde koncá molítvami tvojími, Ďívo."),
    ("","","Stenánija nemólčnaja Vladýčice, dáruj mí, i sléz túči dážď, da otmýju mojá prehrišénija mnóhaja, i neiscíľnyja jázvy: jáko da ulučú žízň víčnuju."),
    ("","","Zól mojích mnóžestvo tebí ispovídach, Vladýčice, jáko nijedín v míri ín prohňíva táko Bóha, Sýna i Hóspoda tvojehó: sehó mi na mílosť vskóri preminí Ďívo."),
  ),
  "9": (
    ("","","Bóha čelovíkom ne vozmóžno víďiti, na nehóže ne smíjut číni ánheľstiji vziráti: tobóju že, vsečístaja, javísja čelovíkom Slóvo voploščénno, jehóže veličájušče, s nebésnymi vóji, ťá ublažájem."),
    ("","","Sé prichoždú tí, prečístaja, so stráchom mnóhim i ľubóviju, kríposť vídyj mnóhija molítvy tvojejá ráb tvój: mnóho bo móžet voístinnu Vladýčice, moľbá máterňa k Sýnu: milosérdijem bo prekloňájetsja."),
    ("","","Líki prijimí archánhel že, i mnóžestvo výšnich vójinstv ziždíteľa mojehó: apóstol že i prorók sobóry, i múčeniki, i prepodóbnyja, i svjáščennomúčeniki: i molítvu sotvorí čístaja, za nás k Bóhu."),
    ("","","I nýňi i tohdá tvojú pómošč da obrjášču čístaja, v čás, vóňže izýdet dúch mój, vskóri izymájušči, izbávi mjá bisóvskaho mučítelstva, preneporóčnaja, i ne ostávi mené blahája, prédanu býti ím."),
    ("","","Sudijí ščédraho čáju, i čelovikoľubívaho tvojehó Sýna, čístaja ne prézri mené: no tohó mi sotvorí blahopremínna, postáviti mené odesnúju tohdá vseneporóčnaja, prečístomu sudíšču jehó, na ťá bo upovách."),
  ),
)

#let U = (
  "S1": (
    ("","","Krest tvój Hóspodi, osvjatísja: ťím bo byvájut iscilénija nemoščstvújuščym hrichmí: sehó rádi tebí pripádajem, pomíluj nás."),
    ("","","Tókmo vodruzísja drévo, Christé, krestá tvojehó, osnovánija pokolebášasja smérti Hóspodi: jehóže bo požré ľubóviju ád, otpustí trepéščja, pokazál jesí nám spasénije tvojé svjatýj: i slavoslóvim ťá, Sýne Bóžij, pomíluj nás."),
    ("Krestobohoródičen","","Nadéžde i zastuplénije i pristánišče ľudéj tvojích Ďívo, iz tebé bo rodísja voístinnu míru spasénije. Jákože plákasja u krestá tvojehó Sýna i Bóha, i spasáješi upovájuščich na ťá: tohó nýňi umolí, izbáviti ot tlí vsích vospivájuščich ťá."),
  ),
  "S2": (
    ("","","Dnés proróčeskoje ispólnisja slóvo: sé bo poklaňájemsja na mísťi, iďíže stojásťi nózi tvojí, Hóspodi: i dréva spasénija vkusívše, ot hrichóvnych strastéj svobódu ulučíchom, molítvami Bohoródicy, jedíne čelovikoľúbče."),
    ("","","Hóspodi, osudíša ťá Judéji na smérť, žízň vsích: íže čermnóje móre žezlóm prošédšiji, ko krestú ťa prihvozdíša: i ot kámene méd ssávšiji, žélč tebí prinesóša. No vóleju preterpíl jesí, da nás svobodíši ot rabóty vrážija: Christé Bóže náš, sláva tebí."),
    ("","","Stradáľčeskaja soprotivlénija na sudíšči, mučíteľskija rány na múčenicich, i stojáchu lícy bezplótnych, póčesti deržášče pobídy, udivíša mučíteli i carí, premúdriji, nizložíša prestúpnika ispovídanijem Christóvym: ukripívyj ích Hóspodi, sláva tebí."),
    ("Krestobohoródičen","","Predstojášči u krestá neiskusobráčnaja Máti, íže iz tebé róždšemusja bez símene, vopijáše: orúžije sérdce mojé prójde, o Sýne, ne terpjášči vísima na drévi ťá zríti, jehóže trepéščut vsjáčeskaja, jáko sozdáteľa i Bóha: dolhoterpilíve Hóspodi, sláva tebí."),
  ),
  "S3": (
    ("","Vsjú otložívše","Na kresťí ťa vóleju nás rádi prihvoždéna Christé, tvár víďivši, kolebášesja stráchom, sólnce vés pomračí svít, kámenije raspadésja, i cérkvi božéstvennaja zavísa razdrásja, na obličénije ľútych i bezzakónnych jevréj."),
    ("","","Drévo prinesé tľínije vo Jedémi rodonačáľniku: krestnoje že drévo žízň procvité na lóbňim mísťi: íbo poprána býsť zlóba vrážija: pomílovan že býsť prihvoždénijem Christóvym, i obríte ráj, vopijá Adám: o drévo blahoslovénnoje!"),
    ("Krestobohoródičen","","Tebé róždšaja Christé, prisnoďíva otrokovíca, na kresťí zrjášči ťá nás rádi vozneséna, ujazvľáše svojé pečáli orúžijem sérdce i dúšu, i plákaše rydájušči máterski: tojá molítvami pomíluj nás."),
  ),
  "K": (
    "P1": (
      "1": (
        ("","","Jáko po súchu pišešéstvovav Izráiľ, po bézdňi stopámi, honíteľa faraóna víďa potopľájema, Bóhu pobídnuju písň poím, vopijáše."),
        ("","","Tý dláni prostér na kresťí, objál jesí Vladýko, otrinovénnyja čelovíki, i k tvojemú privél jesí Otcú: jáko Sýn vozľúblen i jedinosúščen."),
        ("","","Jákože áhnec vozdvížen býl jesí na krest Slóve, tvojehó ovčáte iščjá zablúždšaho: i obrít sočetál jesí tó k nezablúždšym, Iisúse: sláva deržávi tvojéj."),
        ("Múčeničen","","Žízni výšnija želájušče, blahoslávniji strástotérpcy múčenicy, umertvíšasja na zemlí, preterpívše mučénija mnóhaja i razlíčnyja napásti, dostoblážénniji."),
        ("Múčeničen","","Na sudíščach neprávednych za Christá vsích právednaho predstávše stradáľcy, súd vsják neprávednyj vás opravdájušč, o Bózi preterpíli jesté."),
        ("Bohoródičen","","Da bezstrástije vsím, íže iz Adáma, ischodátajstvuješi Vladýko, strásť terpíši na kresťí: i zrjášči ťá zemľá trjasášesja, rydájušči Máterski vopijáše, Vladýčice."),
      ),
      "2": (
        ("","","Jáko po súchu pišešéstvovav Izráiľ, po bézdňi stopámi, honíteľa faraóna víďa potopľájema, Bóhu pobídnuju písň poím, vopijáše."),
        ("","","Tebé vsesvjatája Ďívo nébo prostrýj Hospóď, i zémľu osnovávyj, iz tebé prošéd s plótiju, nébo zemnóje nám pokazál jésť."),
        ("","","Jáže Bóha začénšaja, nás rádi bývšaho čelovíka, tohó molí čístaja, v déň súdnyj nás uščédriti mnóho sohrišívšyja jemú."),
        ("","","Svitľíjšimi lučámi vozsijávšeje sólnce ot svjatáho tvojehó čréva, vsjú zémľu ozarjájet Vladýčice, ťímže prosvíščšesja, ťá Bóžiju Máter čtím."),
        ("","","Omračénija duší mojejá bezmístnych pomyšlénij mhlú razruší, navedéňmi Bohoródice Vladýčice, svítom svjatých zápovidej voplóščšahosja iz tebé."),
      ),
    ),
    "P3": (
      "1": (
        ("","","Ňísť svját, jákože tý Hóspodi Bóže mój, voznesýj róh vírnych tvojích bláže, i utverdívyj nás na kámeni ispovídanija tvojehó."),
        ("","","krest vodružášesja na zemlí, i nizpadáše lésť, i tvár kolebášesja, i serdcá koléblemaja vrážijimi napásťmi, utverždénije víroju prijimáchu."),
        ("","","Bisívšesja neprávedniji ľúdije, tebé právednaho jedínaho osudíša na smérť, opravdájušča zemnýja, i ot neprávednyja rukí ľstívaho sích izimájušča."),
        ("Múčeničen","","Podvizáše vsjú svojú zlóbu ľstívyj, so svjatými borjásja: no pobiždášesja, zrjá nepokóršichsja ťích, i božéstvennyja svítlosti óbščnikov."),
        ("Múčeničen","","Ťilésnaja krasotá zíľnymi izmiňášesja ránami, no oblistaváše páče svítlosť dušévnaja strastotérpec Christóvych, ďíjstvom svjatáho Dúcha."),
        ("Bohoródičen","","Krásna dobrótoju ťá Sýne, páče vsích čelovík, vnehdá raždáti mí razumích: i káko raspinájem nýňi, dobróty ne ímaši Christé, Ďívo hlahólaše slezjášči."),
      ),
      "2": (
        ("","","Ňísť svját, jákože tý Hóspodi Bóže mój, voznesýj róh vírnych tvojích bláže, i utverdívyj nás na kámeni ispovídanija tvojehó."),
        ("","","Rukóju deržášči Christá soderžáščaho vsjá, ot rukí lukávaho dijávola, i vsjákaho vreždénija izbávi nás Bohorodíteľnice čístaja, pojúščich ťá."),
        ("","","Bisóvskaho smuščénija izbávi nás Ďívo, i čelovík neprávednych, i vsjákich iskušénij, i nedúh tletvórnych tvojími molítvami, Vladýčice vseneporóčnaja."),
        ("","","Sé tebé vsí ródove blážát otrokovíce, bezľítnoje Slóvo v plóti pod ľíty róždši prejestéstvenno, i dvojú páki prebývši."),
        ("","","Jáže čelovikoľúbca Bóha róždšaja Ďívo, nepotrébnaho mjá tvojehó rabá, v čás strášnaho prišéstvija jehó, izbávi vsjákaho osuždénija."),
      ),
    ),
    "P4": (
      "1": (
        ("","","Christós mojá síla, Bóh i Hospóď, čestnája cérkov Bohoľípno pojét vzyvájušči, ot smýsla čísta, o Hóspoďi prázdnujušči."),
        ("","","Raspjáta na drévi ťá sólnce nezachodímoje Christé, zrjá sólnce pomračášesja stráchom, i témnyja prélesti otpuščéna byváše vsjá tvár, vospivájuščaja ťá."),
        ("","","Vjazáchu rúci tvojí, Spáse, ľúdije zakonoprestúpniji, i svjázanniji nerišímych úz vsí otpuščájemi byváchu: i svjázan byváše vráh, i lésť razrušášesja."),
        ("Múčeničen","","Tečénijem krovéj potopíste múčenicy faraóna honíteľa, umovrédno bezmírno chváľaščasja: i k zemlí blahój veseľáščesja preidóste."),
        ("Múčeničen","","Krilámi Dúcha preleťívše síti vrážija stradáľcy, rádujuščesja vostekóste, iďíže pérvaja bláhosť, i žízň, i svít nevečérnij."),
        ("Bohoródičen","","Orúžijem ujazvílasja jesí strastéj Vladýčice. iz tebé voplotívšahosja, jehdá tohó víďila jesí raspinájema, i kopijém v prečístaja rébra nás rádi probodájema."),
      ),
      "2": (
        ("","","Christós mojá síla, Bóh i Hospóď, čestnája cérkov Bohoľípno pojét vzyvájušči, ot smýsla čísta, o Hóspoďi prázdnujušči."),
        ("","","Chrám Bóžij vospojím svjatúju Ďívu, svítlo vsí blažášče, obožívšesja jejá rádi, i ľútych izbávľšesja."),
        ("","","Jáko dvér vedúščuju k božéstvennomu vchódu, jáko ráj božéstvennyj, jáko mýslenno místo svjaščénija, jáko dobrótu Jákovľu, Ďívu ublažájem."),
        ("","","Pristánišče blahoutíšnoje ťá pokazá Christós, Vladýčice vseneporóčnaja, víroju i ľubóviju ot mýsli čísty prizyvájuščym tebé Bohoródicu ístinnuju."),
        ("","","Maríje prečístaja, čisťíjšeje bylá jesí prijátelišče prostránnoje božéstvennaho vselénija, dušévnuju mojú skvérnu i kál potrebí."),
      ),
    ),
    "P5": (
      "1": (
        ("","","Bóžijim svítom tvojím bláže, útreňujuščich tí dúšy ľubóviju ozarí moľúsja, ťá víďiti Slóve Bóžij, ístinnaho Bóha, ot mráka hrichóvnaho vzyvájušča."),
        ("","","Oblačájaj nébo óblaki Christé, na kresťí náh prihvozdílsja jesí vóleju, nahotú zlóby mojejá prioďivájaj, i v rízy netľínija oblék prosviščája Vladýko."),
        ("","","Na kresťí ráspjat býsť ístinnyj vinohrád Christós, jáko voístinnu sýj sládosť dušám nášym, mstó iskápaja, prélesti vsjákoje pijánstvo boríteľa potrebľája."),
        ("Múčeničen","","Ispeščrénniji svjaščénnymi jázvami Christóvy stradáľcy, i vincý ukrašájemiji, plótiju postradávšemu Bóhu predstojášče, nášich prehrišénij razrišénije prósjat."),
        ("Múčeničen","","Vzirájušče strastotérpcy k támošňij slávi, i žízni, i ístinnomu veséliju, vsjáko trevolnénije ľútych podjáste, strástiju vladýčneju ukripľájemi."),
        ("Bohoródičen","","Vo črévo vmistívšaja ťá Christé, jedínaho nevmistímaho vsími, boľíznej kromí porodích: nýňi že boľíznuju, raspinájemu tí Christé, prečístaja Ďíva pláčušči hlahólaše."),
      ),
      "2": (
        ("","","Bóžijim svítom tvojím bláže, útreňujuščich tí dúšy ľubóviju ozarí moľúsja, ťá víďiti Slóve Bóžij, ístinnaho Bóha, ot mráka hrichóvnaho vzyvájušča."),
        ("","","Íže slóvom vsjá sozdávyj, i múdrym prómyslom Hospóď okormľája jedín, jákože chóščet, blahoutróbijem sozdavájetsja iz tebé prečístaja, i plóť neskazánno byvájet."),
        ("","","Sé Ďívo, proróčeski začát vo utróbi nad vsími Bóha Vladýku i Hóspoda, i neizrečénno tohó čístaja rodilá jesí, i po roždeství Ďívo netľínna prebývši."),
        ("","","Maríje, Vladýčice vsích, izbávi mjá jáko mílostiva, strášnaho pľinénija, moľúsja: i hrichá mojehó rukopisánije razderí, kopijém voplóščšahosja iz tebé."),
        ("","","Hrichá mojehó plenícu, tvojím chodátajstvom i predstáteľstvom Ďívo, rastórhni: otčájannym bo tý jesí nadéžda, víroju pritekájuščym k božéstvennomu pokróvu tvojemú."),
      ),
    ),
    "P6": (
      "1": (
        ("","","Žitéjskoje móre, vozdvizájemoje zrjá napástej búreju, k tíchomu pristánišču tvojemú priték vopijú ti: vozvedí ot tlí živót mój mnohomílostive."),
        ("","","Vinčálsja jesí dolhoterpilíve, térnijem, posikája strastéj térnije: kopijém v rébra probodén býv, umertvíl jesí zmíja mnohokóznennaho, nás mértvy soďílavšaho."),
        ("","","Na krest vozdvížen býl jesí, nizlahája vrážiju sílu Vladýko: rabóty že hórkija mené svoboždája, priját zaušénije: poklaňájusja tvojemú, ščédre, dolhoterpíniju."),
        ("Múčeničen","","Krestóm ohraždájemi stradáľcy, prélesti sťíny lukávyja razverhóša, i k výšnemu hrádu preselíšasja, pobídnymi vincý ukrášeni. Ťímže ublažájemi súť."),
        ("Múčeničen","","Na vysotú preslávno mučénija sámi sebé vozvédše svjatíji, lukávaja voznošénija vrážija na zémľu nizverhóste, i vincý svýše prijáste."),
        ("Bohoródičen","","Ótčeje sijánije, káko vozdvížesja na krést, prosviščája vsjáčeskaja, i nizlahája ťmý načáľnika? Prečístaja Vladýčica Máterski pláčušči viščáše."),
      ),
      "2": (
        ("","","Žitéjskoje móre, vozdvizájemoje zrjá napástej búreju, k tíchomu pristánišču tvojemú priték vopijú ti: vozvedí ot tlí živót mój mnohomílostive."),
        ("","","Ne opalívši utróbu tvojú, óhň sýj Iisús, iz tebé plótiju prošéd: tohó čístaja, molí, ohňá i vsjákija múki izbávitisja víroju vospivájuščym ťá."),
        ("","","Svjatých ánhel ťá blahoľípije vospiváju vseneporóčnaja, i moľú: neľípotnaja potrebí ot mené bisóvskaja mečtánija, v tišiňí sobľudájušči sérdce mojé."),
        ("","","Plótnym voobražénijem sojedinívsja, íže ot Otcá jedinoródnyj, vo utróbi tvojéj jedín ot dvojú, bez símene prójde, i sobľudé nevreždénno čestnóje Ďívstvo tvojé vseneporóčnaja."),
        ("","","Mnóžestvo očísti mojích hrichóv, mnóžestvom mílosti tvojejá, i spasí mja rabá tvojehó blahája, k tebí pribihájuščaho, i moľáščasja vírno mílosti tvojéj."),
      ),
    ),
    "P7": (
      "1": (
        ("","","Rosodáteľnu úbo péšč soďíla ánhel, prepodóbnym otrokóm, chaldéji že opaľájuščeje veľínije Bóžije, mučíteľa uviščá vopíti: blahoslovén jesí Bóže otéc nášich."),
        ("","","Jadovítuju zaušíl jesí zmíja zlóbu, zaušén býv, povíšen na dréve jedíne síľne, vsích prosvitíl jesí vopíti: blahoslovén jesí Bóže otéc nášich."),
        ("","","Ot dréva vkúš Adám pérvyj čelovík, obríte smérť: vtorýj že na ném Christós, umertvívsja, bezsmértnuju žízň dárujet, umertvív vrahá mnohokóznennaho."),
        ("Múčeničen","","Terpjášče strásť múčenicy, mučénijem Hóspodevi vozvedóstesja, i na kámeni stáste tvérďim víry, vsjáku lukávuju nizlahájušče zlóbu vrážiju božéstvennym manovénijem."),
        ("Múčeničen","","Prosvitívšesja stradáňmi, stradáľcy oblistájete sólnca svitľíjše, i ťmý vlásti vsjá razrušíste, pojúšče Christóvi: blahoslovén Bóh otéc nášich."),
        ("Bohoródičen","","Íže sýj neizmínen Božestvóm, izminíl jesí povíšen na kresťí tvár vsjú, Ďíva hlahólaše Sýnu: i zrjášči sijá plákaše, divjáščisja mnóhomu tvojemú dolhoterpíniju."),
      ),
      "2": (
        ("","","Rosodáteľnu úbo péšč soďíla ánhel, prepodóbnym otrokóm, chaldéji že opaľájuščeje veľínije Bóžije, mučíteľa uviščá vopíti: blahoslovén jesí Bóže otéc nášich."),
        ("","","Siďáj v ňídrich rodíteľa neopísannyj, nýňi sidít opísan prečístaja, v ňídrich tvojích tvojím obložén zrákom, za jéže spastí Adáma nóv Adám býv."),
        ("","","Moľášči ne prestáj čelovikoľúbca Bóha nášeho, vseneporóčnaja, jáko da priímem vsekonéčnoje proščénije zlých. I ulučím jáže na nebesích uhotóvannaja blahája ľúbjaščym jehó."),
        ("","","Blahoslovím ťá, preneporóčnaja, róždšuju blahoslovénnaho Hóspoda, blahoslovéňmi vinčájuščaho božéstvennymi jestestvó čelovíčeskoje, i nóvo tvorjášča tó obetšávšeje préžde."),
        ("","","Spasénija tvojehó pristániščem obohatívšesja čístaja, ot búri spasájemsja: i nadéždu jáže na ťá jáko kríposť duší soderžášče, zovém: blahoslovénnaja jáže Bóha plótiju róždši."),
      ),
    ),
    "P8": (
      "1": (
        ("","","Iz plámene prepodóbnym rósu istočíl jesí i právednaho žértvu vodóju popalíl jesí: vsjá bo tvoríši Christé, tókmo jéže choťíti. Ťá prevoznósim vo vsjá víki."),
        ("","","Prehórdaho zmíja tý smiríl jesí výšnij Bóže, smirénijem sérdca voznosím na drévo, i Adáma strasťmí smirénnaho voznésl jesí, ščédre."),
        ("","","Drévňuju hóresť pretvorjájaj na drévo voznesén býl jesí, žélč vkušája, vsích sládoste i žízň jedinoipostásnaja sýj Vladýko, i svít i spasénije."),
        ("Múčeničen","","Ne prekloníste koľín istukánnym vsechváľniji, no požérti býste jáko áhncy neporóčniji: i lukávaho kríposť prekloníste, pisnoslóvjašče Christá vo víki."),
        ("Múčeničen","","Ch<NAME>cha živáho javístesja múčenicy, chrámy ídoľskija nizložíste, i k chrámu nebésnomu vzjáti býste, pisnoslóvjašče Christá vo víki."),
        ("Bohoródičen","","Jákov ťá predvíďi Ďívo, ľístvicu, k nebésňij vysoťí nás vozvoďáščuju, vo hlubinú zlých popólzšichsja: ťímže čístuju ťá blahoslovím vo víki."),
      ),
      "2": (
        ("","","Iz plámene prepodóbnym rósu istočíl jesí i právednaho žértvu vodóju popalíl jesí: vsjá bo tvoríši Christé, tókmo jéže choťíti. Ťá prevoznósim vo vsjá víki."),
        ("","","Voístinnu Bohoródicu ispovídujem ťá: so ánhelom, jéže rádujsja, vírno vopijém tí: jedína bo súščym na zemlí rádosť rodilá jesí, obrádovannaja čístaja, i blahoslovénnaja."),
        ("","","Bohoviščánnaja civníca tvojehó práotca, kovčéh ťá presvját predvoobražáše, nosjášču Bóha vo plóti vseneporóčnaja: jehóže prevoznósim Hóspoda vo víki."),
        ("","","Neiskusobráčnaja otrokovíce Bohorádovannaja, i pristánišče súščym v búri christijánom, i upovánije, izbávi ot napástej, i strastéj i ozloblénija, i ot víčnaho ohňá rabý tvojá."),
        ("","","Jehdá priídeši vo slávi sudíti vsjáčeskim, desným mjá ovcám pričtí Vladýko hríšnaho, Mátere tvojejá moľbámi: da ťá slávľu vo vsjá víki."),
      ),
    ),
    "P9": (
      "1": (
        ("","","Bóha čelovíkom ne vozmóžno víďiti, na nehóže ne smíjut číni ánheľstiji vziráti: tobóju že vsečístaja, javísja čelovíkom Slóvo voploščénno, jehóže veličájušče, s nebésnymi vóji, ťá ublážájem."),
        ("","","Vremenóm i ľítom sýj Hospóď, posreďí zemlí v polúdne na drévo voznéslsja jesí, raspinájem jedíne dolhoterpilíve, i posreďí rajá preterpívšaho popolznovénije, plód tletvórnyj ispravľája."),
        ("","","Krest vodružášesja, i mučíteľ v duší smértnuju jázvu prijimáše, i svjázanniji ot tlí otrišájemi byváchu: rázum že vo vsjá čelovíki vsaždášesja, vráh upražňášesja, i rádosti vsjá ispolňáchusja."),
        ("Múčeničen","","Zemľá sovokupísja, Hospódni múčenicy, s nebesý otnéľiže Christós požrésja, raspinájem: i váše mnóžestvo privlečé, mnóžestvo zíľnych múk preterpívšyja, i mnóžestvu božéstvennych slúh sooblistávšyja."),
        ("Múčeničen","","Svítom neveščéstvennym oblistájemi, položénijem bózi býste Hospódni múčenicy, v pervoródnych selénijich vodvorjájemi, i víčnyja slávy ispolňájemi: ťímže po dólhu vírniji vás počitájem."),
        ("Bohoródičen","","Strášno roždestvó preterpích Vladýko, vnehdá stránno tebé rodích dolhoterpilíve, jehóže tvár raspinájema na drévi vóleju, zrjášči ustrašísja, drévle neporóčnaja plákaše vopijúšči Máterski, júže veličájem."),
      ),
      "2": (
        ("","","Bóha čelovíkom ne vozmóžno víďiti, na nehóže ne smíjut číni ánheľstiji vziráti: tobóju že vsečístaja, javísja čelovíkom Slóvo voploščénno, jehóže veličájušče, s nebésnymi vóji, ťá ublážájem."),
        ("","","Sýn Slóvo Bóžije beznačáľnoje voplóščsja, Sýn Ďívyja byvájet: blahovolénijem že Otcá i Dúcha božéstvennaho ďíjstvom, vés obnoví istľívšij mój zrák jáko vsesílen."),
        ("","","Dušé vozníkni, i bódrstvuj k molítvam, i ko vsím blahím: priležánijem ľínosť sónnuju otvérži, bódruju imúšči chraníteľnicu vsehdá, čístuju Máter Bóžiju, júže veličájem."),
        ("","","Upovánije i pokróv, i rádovanije, tý vírnym jesí Bohoródice vseneporóčnaja. Sehó rádi moľúsja tvojím ščedrótam: prosvití dúšu mojú, júže omračí ťmá mnóhich hrichóv, i lukávych pomyšlénij."),
        ("","","Svjatája Ďívo Bohorádovannaja, dvéri svíta otvérzi mí, nóšč hrichá da mjá ne pokrýjet: isprávi žízň mojú, k pristánišču blahoutíšnomu božéstvennych poveľínij iz tebé vočelovíčivšahosja."),
      ),
    ),
  ),
  "CH": (
    ("","","O kresťí upovánije imíju Christé, i o ném chvaľásja vopijú: čelovikoľúbče Hóspodi, hordýňu nizloží, ne ispovídajuščich tebé Bóha i čelovíka."),
    ("","","Íže krestóm ohraždájemi, vrahú protivľájemsja, ne bojáščesja kóznej jehó i lájanija: jáko bo hórdyj uprazdnísja, i poprán býsť síloju na drévi prihvoždénnaho Christá."),
    ("","","Pámjať múčenik, rádosť bojáščymsja Hóspoda: postradávše bo Christá rádi vincý ot nehó prijáša: i nýňi so derznovénijem móľatsja o dušách nášich."),
    ("Krestobohoródičen","Vsjú otložívše","Áhnca svojehó, áhnica neskvérnaja drévle i neporóčnaja Vladýčica, na drévi krestňim jáko uzrí Máterski vosklicáše, i divjáščisja vopijáše: čádo sladčájšeje, čtó zrínije sijé nóvoje i preslávnoje? Káko sónm bezblahodátnyj sudíšču Pilátovu predadé ťa, i osuždájet na smérť životá vsjáčeskich? No vospiváju tvojé neizrečénnoje Slóve, snizchoždénije."),
  ),
)

#let L = (
  "B": (
    ("","","Pomjaní mja Bóže spáse mój, jehdá priídeši vo cárstviji tvojém: i spasí mja jáko jedín čelovikoľúbec."),
    ("","","Vóleju voznéslsja jesí na drévi, vo hlubinú zól popólzšichsja prizvál jesí jedíne mnohomílostive."),
    ("","","Zemľá potrjasésja, i sólnce uhasé, víďašče ťá na drévi Sólnca právednaho, vóleju stráždušča."),
    ("Múčeničen","","Strástém Spásovym strastotérpcy priobščájuščesja, i božéstvennyja svítlosti sopričaščájetesja, pričástijem obožájemi."),
    ("","","Voznesí mja iz hlubiný hrichóvnyja Christé mój, íže ot Tróicy jedínyj vóleju preterpívyj raspjátije."),
    ("","","Predstojášči u krestá Ďívo Máti, i zrjášči Sýna vóleju stráždušča, tohó veličáše."),
  ),
)

